text: Sammenhold giver cykelsti og sikkerhed
  14 november 2014 kl. 11.48
  Siden 2008 har borgerne i landsbyen Alslev ved Varde kæmpet for at få to kilometer cykelsti fra Alslev til Toftnæs. Nu er kampen kronet med held.
  
  Vejen fra Alslev til Toftnæs har flere farlige sving og er stærkt trafikeret med både biler og lastbiler.
  Cykelstien bliver benyttet af mange skolebørn. De større børn skal cykle fra Alslev til Varde for at gå i skole og de mindre børn skal cykel fra Toftnæs til Alslev for at gå i skole.
  Borgerforeningen uddelte her til morgen 150 cykelveste, som de har fået sponsoreret af Trygfonden og flere lokale politikere var mødt frem. Bl.a. Preben Friis-Hauge fra Venstre, der er formand for udvalget for Plan og Teknik.
  Han kunne fortælle de fremmødte, at Varde Kommune er meget tæt at sige formelt ja til cykelstien, der kommer til at koste tre millioner kroner ialt. Heraf har staten har bevilliget de 1,3 millioner.
  Se indslaget, som vi sender kl. 19,30 - varighed 1 minut og 41 sekunder:
  